ژمارهی ئهو پهناخوازانهی دهڕۆنهوه زیادیکردووه
تهنها 15 پهناخواز لهماوهی ساڵی 2007دا کۆمهکی گهڕانهوهیان پێدرا، لهکاتێکدا ئهو ژمارهیه لهساڵی پاردا گهیشته 1072 و لهماوهی دوومانگی یانوهری و فێبریواری ئهمساڵدا نزیکهی 400 پهناخوازی تر ئهو کۆمهکهیان وهرگرتووه. زۆربهی ئهو پهناخوازانهشی ئهم کۆمهکه وهردهگرن و دهڕۆنهوه، عێراقین.
هۆکاری زیادبوونی ژمارهی ئهو پهناخوازانهی دهڕۆنهوه، بهپێی زانیاریهکانی دهستگای کۆچ (migrationsverket)، ئهوهیه که زۆربهی عێراقیهکان داواکانیان بۆ مۆڵهتی مانهوه ڕهتکراوهتهوه، جگه لهمه پۆلیس بهشێوهیهکی چڕتر لهجاران کار بۆ ناردنهوهی پهناخوازانی داوا ڕهتکراوه دهکات.
جێێ باسه که کۆمهکی گهڕانهوه، بۆ ئهو پهناخوازانهیه که داواکانیان ڕهتکراوهتهوه یان دڵخوازانه خۆیان بڕیاری ڕۆشتنهوه بۆ ووڵات دهدهن، شایهنی باسه بۆ ئهوهی پهناخوازێک مافی وهرگرتنی ئهم کۆمهکهی ههبێت، دهبێت نیشانی بدات که توانای ههڵسوڕاندنی خهرجی سهفهرو گهڕانهوهی نیه.
جێی باسه بڕی کۆمهکی گهڕانهوه بۆ گهورهساڵان نزیکهی 30ههزار کرۆنه و بۆ منداڵانی خوار 18 ساڵ 15 ههزر کرۆن. بۆ کۆی خێزانێکیش نزیکهی 75ههزار کرۆنه. جێی سهرنجه کۆمهکی گهڕانهوه دهدرێته ئهو پهناخوازانهی که له ووڵاتانی وهک عێراق و ئهفگانستان و سۆماڵ ههروهها شاری غهزهی فهلهستینهوه هاتوون، ئهویش بهو بیانووهی لهو ووڵاتانه دهستپێکردنهوه و دامهزراندنهوهی ژیان کارێکی سهخته. جێی خۆیهتی ئهوهش بوترێت که کۆمهی گهڕانهوه بۆ کهسانێکیش ههیه که مۆڵهتی مانهوهی ههمیشهییان ههیه بهڵام بڕی کۆمهکهکه له هی کهسانی بێمۆڵهت کهمتره.